[Resep] Karamelroomys vir grootmense | Maroela Media
Roomys vir grootmense (Foto: Maklike maaltye uit Nina se kombuis)
Kyk, die somer is hier met mening en dit kóók behoorlik. Terwyl jy en jou gesin die naweek in die swembad rondbaljaar, kan iemand dié maklike roomys sommer blitsvinnig aanmekaarslaan om die grootmense mee te lawe. Jy benodig ook nie ŉ roomysmasjien nie, jy maak dit sommer een, twee, drie!
1 x 380 g-blik Nestlé Caramel Treat
40 ml Amarula- of Cape Velvet-likeur
125 ml gekrummelde karamelfudge
Klits die room tot dit styf, maar nog steeds sag en loperig is.
Klits die Nestlé Caramel Treat een eetlepel op ŉ slag by.
Voeg die likeur (van jou smaak) en die gekrummelde fudge by en meng goed.
Skep die mengsel in ŉ plastiekbak en plaas oornag in die vrieskas.
Dien op wanneer dit na wense gevries is.
Uitgewer: Struik Lifestyle
OOOOOOO groot sonde, grooot versoeking
Net so klein bietjie likeur!? Dit klink heerlik!